
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

47. Μετονομασία της κοινότητας Κουμουθέκρας της 


Επαρχίας Ολυμπίας του Νομού Ηλείας . 1 

48. Μεταφορά έδρας Κοινότητας Καλουδίου της 
Επαρχίας Τριχωνίδας του Νομού Αιτωλοακαρνα¬ 
νίας . 2 


49. Περί παρατάσεως της προθεσμίας της παραγρά¬ 
φου 6 του άρθρου 10 του Νομοθετικού Διατάγ¬ 
ματος 3082/1954 «περί τροποποιήοεως και συ- 


μπληρώσεως διατάξεων τινών περί συμβολαιο¬ 
γράφων». (ΦΕΚ 86/3.7.1986, τεύχος Α') . 3 

50. Περί του εκπαιδευτικού προσωπικού του Κέντρου 
Επιμόρφωσης Στελεχών Εμπορικού Ναυτικού 
Ραδιοηλεκτρονικών - Ραδιοεπικοινωνιών (ΚΕ- 
ΣΕΝ Ρ/Η-Ρ/Ε) . 4 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Καθορισμός ύψους ετήσιας οικονομικής χορηγίας του Δη¬ 
μοσίου στις Ιερές Μονές του Αγίου Όρους, για το οί¬ 
κον. έτος 1997.. 5 

ΑΠΟΦΑΣΕΙΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Περί δημοσιεύσεως στην Εφημερίδα της Κυβερνήσεως 
αποφόσεως της Ολομέλειας της Βουλής «περί μη 
εφαρμογής του Ν. 2470/97 στους υπαλλήλους της 
Βουλής μέχρι 10.4.97 . 6 

ΑΠΟΦΑΣΕΙΣ 

Συμπλήρωση των διατάξεων σχετικά με τη χρηματοδότηση 
βιοτεχνικών επιχειρήσεων από το «ειδικό κεφάλαιο» 
της απόφ. ΝΕ 197/11 /78. 7 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελλάδος - 
Η.Π.Α. για τη λειτουργία σταθμών αναμετάδοσης στην 
Ελλάδα (Ουάσιγκτων, 20.5.1996). 8 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 47 (1) 

Μετονομασία της κοινότητας Κουμουθέκρας της Επαρχίας 
Ολυμπίας του Νομού Ηλείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 και 293 του Δημοτι¬ 
κού και Κοινοτικού Κώδικα (Π.Δ. 410/1995, 231 Α'). 

2. Τις διατάξεις του άρθρου 23 παρ. 1 του Ν. 1558/1985 
«Κυβέρνηση και Κυβερνητικά Όργανα» (Α' 137) σε συδυασμό 
με τις διατάξεις του Π.Δ. 373/95 «Συγχώνευση των Υπουρ¬ 
γείων Προεδρίας της Κυβέρνησης και Εσωτερικών στο 
Υπουργείο Εσωτερικών, Δημόσιας Διοίκησης και Αποκέντρω¬ 
σης και καθορισμός αρμοδιοτήτων του (Α' 201). 

3. Τις διατάξεις του άρθρου 29Α' του Ν. 1558/1985, όπως 
προσετέθη με το άρθρο 27 του Ν. 2081/1992 (Α' 154). 

4. Την πρόταση του Κοινοτικού Συμβουλίου Κουμουθέκρας 
που διατυπώθηκε με την 7/95 απόφασή του. 

5. Τη σύμφωνη γνώμη του Συμβουλίου Τοπωνυμιών του 
Υπουργείου Εσωτερικών Δημόσιας Διοίκησης και Αποκέτρω- 
σης, που διατυπώθηκε στο 1 πρακτικό της 10.10.1996. 

6. Την ΔΙΔΚ/Φ.44.1/21566/10.10.1996 απόφαση του 
Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέντρω¬ 
σης στους Υφυπουργούς Εσωτερικών, Δημόσιας Διοίκησης 
και Αποκέντρωσης». (ΦΕΚ 932/Β/10.10.1996). 

7. Το γεγονός ότι από τις διατάξεις του παρόντος Δδιατάγ- 
ματος δεν προκαλείται δαπάνη σε βάρος του κρατικού προϋ¬ 
πολογισμού. 

8. Την 40/97 γνωμοδότηση του Συμβουλίου της Επικρά¬ 
τειας, με πρόταση του Υφυπουργού Εσωτερικών Δημόσιας 
Διοίκησης και Αποκέντρωσης αποφασίζουμε: 

Αρθρο μόνο 

Η κοινότητα Κουμουθέκρας της Επαρχίας Ολυμπίας του 
Νομού Ηλείας μετονομάζεται σε «Κοινότητα Αρτέμιδας». 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 7 Μαρτίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 

- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 48 (2) 

Μεταφορά έδρας Κοινότητας Καλουδίου της Επαρχίας Τρι¬ 
χωνίδας του Νομού Αιτωλοακαρνανίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 10 παρ. 2 και 293 του Δ.Κ.Κ 
(Π.Δ. 410/95/Α/231). 

2. Τις διατάξεις του άρθρου 23 παρ. 1 του Ν. 1558/1985 
«Κυβέρνηση και Κυβερνητικά Όργανα» (Α' 137) σε συνδυα¬ 
σμό με τις διατάξεις του Π.Δ. 373/95 «Συγχώνευση των 
Υπουργείων Προεδρίας της Κυβέρνησης και Εσωτερικών στο 
Υπουργείο Εσωτερικών, Δημόσιας Διοίκησης και Αποκέντρω¬ 
σης και καθορισμός αρμοδιοτήτων του (Α' 201). 

3. Τις διατάξεις του άρθρου 29Α' του Ν. 1558/1985, όπως 
προσετέθη με το άρθρο 27 του Ν. 2081/1992 (Α' 154). 

4. Την 4/96 απόφαση του Κοινοτικού Συμβουλίου Καλου¬ 
δίου και την 62/1996 απόφαση της Επιτροπής του άρθρου 18 
του Ν. 2218/94 (Α' 90) η οποία επικύρωσε την 4/96 απόφαση 
του Κοινοτικού Συμβουλίου Καλουδίου. 

5. Το άρθρο 18 του Ν. 2218/94 « Ίδρυση Νομαρχιακής Αυ¬ 
τοδιοίκησης τροποποίηση διατάξεων για την πρωτοβάθμια 
αυτοδιοίκηση και την περιφέρεια και άλλες διατάξεις» (Α' 90). 

6. Το γεγονός ότι από τις διατάξεις του παρόντος Διατάγμα¬ 
τος δεν προκαλείται δαπάνη σε βάρος του κρατικού προϋπο¬ 
λογισμού. 

7. Την αριθμ. ΔΙΔΚ/Φ.44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέντρω¬ 
σης «Ανάθεση αρμοδιοτήτων Υπουργού Εσωτερικών, Δημό¬ 
σιας Διοίκησης και Αποκέντρωσης στους Υφυπουργούς Εσω¬ 
τερικών, Δημόσιας Διοίκησης και Αποκέντρωσης». 

8. Την 604/96 γνωμοδότηση του Συμβουλίου της Επικρά¬ 
τειας, με πρόταση του Υφυπουργού Εσωτερικών, Δημόσιας 
Διοίκησης και Αποκέντρωσης αποφασίζουμε: 

Η έδρα της Κοινότητας Καλουδίου της Επαρχίας Τριχωνί¬ 
δας του Νομού Ηλείας Αιτωλοακαρνανίας μεταφέρεται από 
το συνοικισμό «Καλούδιον, το» στο συνοικισμό «Μαραθιάς, 
ο». 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 12 Μαρτίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 49 (3) 

Περί παρατάσεως της προθεσμίας της παραγράφου 6 του άρ¬ 
θρου 10 του Νομοθετικού Διατάγματος 3082/1954 «περί 
τροποποιήσεως και συμπληρώσεως διατάξεων τινών περί 
συμβολαιογράφων». (ΦΕΚ 86/3.7.1986, τεύχος Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 3 του άρθρου 6 του Νόμου 1609/1986 
«περί τεχνικής διακοπής της εγκυμοσύνης και προστασίας 
της υγείας της γυναίκας και άλλες διατάξεις» ΦΕΚ 86/ 
3.7.1986 (τεύχος Α'). 

2. Το γεγονός ότι από τις διατάξεις του παρόντος Διατάγμα¬ 
τος δεν προκαλείται δαπάνη σε βάρος του κρατικού προϋπο¬ 
λογισμού και 

3. Την με αριθμό 87/1997 γνωμοδότηση του Συμβουλίου 
της Επικράτειας με πρόταση του Υπουργού Δικαιοσύνης απο¬ 
φασίζουμε: 

Άρθρο μόνο: 

1. Η προθεσμία της παραγράφου 6 του άρθρου 10 του Ν. 
3082/1954 (Α' 257) που έχει παραταθεί μέχρι την 31 Μαρ¬ 
τίου 1997 με το Π. Δ/γμα 73/1996 (Α' 58) παρατείνεται για 
ένα (1) ακόμη έτος από τη λήξη τη ς, δηλαδή μέχρι 31 Μαρτίου 
1998. 

2. Η ισχύς του παρόντος διατάγματος αρχίζει από 31 Μαρ¬ 
τίου 1997. 

Στον Υπουργό Δικαιοσύνης αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 27 Μαρτίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 50 (4) 

Περί του εκπαιδευτικού προσωπικού του Κέντρου Επιμόρφω¬ 
σης Στελεχών Εμπορικού Ναυτικού Ραδιοηλεκτρονικών - 
Ραδιοεπικοινωνιών (ΚΕΣΕΝ Ρ/Η-Ρ/Ε). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 66 παρ. 1,67 και 69 του Ν.Δ. 
187/1973 «Περί Κώδικος Δημοσίου Ναυτικού Δικαίου» 
(Α' 261). 

2. Τις διατάξεις των άρθρων 4 και 6 του ΝΔ 99/1973 «Περί 
συστάσεως Κεφαλαίου Ναυτικής Εκπαιδεύσεως και ρυθμί- 
σεως θεμάτων αναφερομένων εις την Δημοσίαν ναυτικήν εκ- 
παίδευσιν» (Α' 173). 

3. Το Π.Δ. 110/86 « Ίδρυση, οργάνωση και λειτουργία Δη¬ 
μόσιας Σχολής Μετεκπαίδευσης Αξιωματικών Εμπορικού 
Ναυτικού (ΔΣΜΑΕΝ) Ραδιοτηλεγραφητών (Ρ/Τ)» (Α' 40). 

4. Τις διατάξεις του Π.Δ/τος 416/86 «Τροποποίηση και συ¬ 
μπλήρωση του Π.Δ/τος 307/73 «Περί οργανώσεως Διοική- 
σεως και Λειτουργίας των Κέντρων Επιμόρφωσης Εμπορικού 
Ναυτικού (ΚΕΣΕΝ)» (Α' 193). 

5. Τις διατάξεις του άρθρου 1 παρ. 1 του Π.Δ/τος 591/88 
«Μετατροπή του Κέντρου Επιμόρφωσης Στελεχών Εμπορι¬ 
κού Ναυτικού (ΚΕΣΕΝ) Ρ-Τ σε αντίστοιχο Ραδιοηλεκτρονικών 
- Ραδιοεπικοινωνιών» (Α' 286). 

6. Τις διατάξεις του άρθρου 29Α του Ν. 1558/85 (Α' 137) 
που προστέθηκε με το άρθρο 27 του Ν. 2081 /92 (Α' 154) και 
το γεγονός ότι από τις διατάξεις του παρόντος διατάγματος 

προκαλείται επιπλέον δαπάνη σε βάρος του προϋπολογισμού 
του Κεφαλαίου Ναυτικής Εκπαίδευσης (ΚΝΕ) ύψους για μεν 
το 1996 περίπου 2.000.000 δρχ. που θα καλυφθεί από τους 
ΚΑΕ 0212, 0233, 0237, 0239, 0259 και 0522, για δε κάθε 
επόμενο οικονομικό έτος ύψους 5.500.000 δρχ. 

7. Τις διατάξεις του άρθρου 14 παρ. 2γ του Ν. 2190/94 
(Α' 28) «Σύσταση ανεξάρτητης αρχής για την επιλογή Προσω¬ 
πικού και ρύθμιση θεμάτων διοίκησης». 

8. Την αριθ. 4/13.6.96 γνωμοδότηση του Συμβουλίου των 
Δημοσίων Σχολών Εμπορικού Ναυτικού (ΣΔΣΕΝ). 

9. Την αριθ. 606/1996 γνωμοδότηση του Συμβουλίου Επι¬ 
κράτειας, μετά από πρόταση του Υπουργού Εμπορικής Ναυ¬ 
τιλίας, αποφασίζουμε: 

Αρθρο 1 

Το άρθρο 3 του Π.Δ/τος 110/86, όπως ισχύει μετά το Π.Δ. 
416/1986 αντικαθίσταται ως εξής: 

Αρθρο 1 
Προσωπικό 
Κατηγορίες - θέσεις 

Για τη στελέχωση του ΚΕΣΕΝ/ΡΗ-ΡΕ συνιστώνται οι παρα¬ 
κάτω θέσεις εκπαιδευτικού προσωπικού με σχέση εργασίας 
ιδιωτικού δικαίου αορίστου χρόνου: 

Μία (1) θέση Διευθυντού Σπουδών 
Δύο (2) θέσεις Βοηθού Διευθυντού Σπουδών 
Τρεις (3) θέσεις Καθηγητή Ραδιοεπικοινωνιών - Ραδιοηλε¬ 
κτρονικών 

Μία (1) θέση Καθηγητή Εργαστηρίων Ηλεκτρονικών 
Μία (1) θέση Βοηθού Καθηγητή Εργαστηρίων Ηλεκτρονι¬ 
κών 

Μία (1) θέση καθηγητή Αγγλικής Γλώσσας. 

Αρθρο 2 

1 - Τα εδαφ. (α), (β) και (γ) της παρ. 1 του άρθρου 4 του ΠΔ 
110/86 (Α' 40) αντικαθίστανται και προστίθεται παρ. IV, ως 
εξής: 

α) Ο Διευθυντής Σπουδών πρέπει να έχει τα παρακάτω 
προσόντα: 

ι. Δίπλωμα ή Πτυχίο Ανώτερης Δημόσιας Σχολής Εμπορικού 
Ναυτικού Ραδιοτηλεγραφητών ή ισοτίμου σχολής, 
ιι. Δίπλωμα Ραδιοτηλεγραφητή Α' Τάξης Ε.Ν. 
ιιι. Πτυχίο Ραδιοηλεκτρονικού (ΡΕΟ) Β' Τάξης, 
ιν. Δεκαετή τουλάχιστον θαλάσσια υπηρεσία με την ειδικό¬ 
τητα Αξιωματικού Ασυρμάτου. 

ν. Πενταετή τουλάχιστον διδακτική εμπειρία στις Δημόσιες 
Σχολές Εμπορικού Ναυτικού. 

νι. 'Αριστη γνώση της αγγλικής γλώσσας και της αγγλικής 
ναυτικής και τεχνικής ορολογίας, 
νιι. Η τυχόν συγγραφική δραστηριότητα συνεκτιμάται. 
β) Ο Βοηθός Διευθυντή Σπουδών πρέπει να έχει τα παρα¬ 
κάτω προσόντα: 

ι. Δίπλωμα ή Πτυχίο Ανώτερης Δημόσιας Σχολής Εμπορικού 
Ναυτικού Ραδιοτηλεγραφητών ή ισοτίμου Σχολής, 
ιι. Δίπλωμα Ραδιοτηλεγραφητή Α' Τάξης Ε.Ν. 
ιιι. Πτυχίο Ραδιοηλεκτρονικού (ΡΕΟ) Β' Τάξης, 
ιν. Οκταετή τουλάχιστον θαλάσσια υπηρεσία με την ειδικό¬ 
τητα Αξιωματικού Ασυρμάτου. 

ν. Τριετή τουλάχιστον διδακτική εμπειρία στις Δημόσιες 
Σχολές Εμπορικού Ναυτικού. 

νι. 'Αριστη γνώση της αγγλικής γλώσσας και της αγγλικής 
ναυτικής και τεχνικής ορολογίας, 
νιι. Η τυχόν συγγραφική δραστηριότητα συνεκτιμάται. 
γ) Ο Καθηγητής Ραδιοεπικοινωνιών - Ραδιοηλεκτρονικών 
πρέπει να έχει τα παρακάτω προσόντα: 

ι. Δίπλωμα ή Πτυχίο Ανώτερης Δημόσιας Σχολής Εμπορικού 
Ναυτικού Ραδιοτηλεγραφητών ή ισοτίμου σχολής, 
ιι. Δίπλωμα Ραδιοτηλεγραφητή Α' Τάξης Ε.Ν. 


ιιι. Πτυχίο Ραδιοηλεκτρονικού (ΡΕΟ) Β' Τάξης, 
ιν. Πενταετή τουλάχιστον θαλάσσια υπηρεσία με την ειδι¬ 
κότητα Αξιωματικού Ασυρμάτου. 

ν. Καλή γνώση της αγγλικής γλώσσας και της αγγλικής ναυ¬ 
τικής και τεχνικής ορολογίας, 
νι. Η τυχόν συγγραφική δραστηριότητα συνεκτιμάται. 
νιι. Η γνώση της αγγλικής γλώσσας στο επίπεδο που απαι¬ 
τείται, κατά κατηγορία, διαπιστώνεται από τριμελή επιτροπή 
που συγκροτείται με απόφαση του Υπουργού Εμπορικής 
Ναυτιλίας και αποτελείται από μόνιμους ή και επί συμβάσει 
ιδιωτικού δικαίου αορίστου χρόνου καθηγητές των Δημοσίων 
Σχολών Εμπορικού Ναυτικού κατόχους Πτυχίου Αγγλικής 
γλώσσας Πανεπιστημίου της ημεδαπής ή ισότιμης σχολής της 
αλλοδαπής ή Διπλώματος ΡΡΟΡΙΟΙΕΝΟΥ (ΜΙΟΗΙΘΑΝ ή ΟΑΜ- 
ΒΡΙϋΘΕ). 

Άρθρο 3 

Διαδικασία πρόσληψης 

Η διαδικασία πρόσληψης του παραπάνω Εκπαιδευτικού 
προσωπικού διενεργείται κατά τα οριζόμενα στο άρθρο 10 
του ΠΔ 410/1988. 

Άρθρο 4 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 12 Μαρτίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 
-«- 

ΠΡΑΞΕΙΣ ΝΟ ΜΟΘΕΤΙΚΟΥ ΠΕ ΡΙΕΧΟΜΕΝΟΥ 

( 5 ) 

Πράξη 21 της 28 Μαρτίου 1997 

Καθορισμός ύψους ετήσιας οικονομικής χορηγίας του Δημο¬ 
σίου στις Ιερές Μονές του Αγίου Όρους, για το οικον. έτος 
1997. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 2 του Ν. 1166/1981 «Περίσυ- 
στάσεως ετήσιας οικονομικής χορηγίας του Δημοσίου προς 
τας Ιεράς Μονάς του Αγίου Όρους» (ΦΕΚ 161/24.6.1981, 
τεύχος Α'). 

β. Την αριθ. Α.Π.Φ. 7632Μ/3/ΑΣ 207/1 2.3.1997 εισή¬ 
γηση του Υπουργού Εξωτερικών. 

γ. Το αριθ. 2020380/27.3.1997 έγγραφο του Γενικού Λο¬ 
γιστηρίου του Κράτους - Διοικητικός Τομέας θησαυροφυλα¬ 
κίου και Προϋπολογισμού - Δ/νση Προϋπολογισμού - Τμήμα 
Β', στο οποίο αναφέρεται ότι, η ανωτέρω εισήγηση του 
Υπουργού Εξωτερικών για τον καθορισμό της ετήσιας χορη¬ 
γίας προς τις Ιερές Μονές του Αγίου Όρους, για το έτος 1997 
στο ποσό των πεντακοσίων εκατομμυρίων (500.000.000) 
δρχ., είναι σύμφωνη με την εγγεγραμμένη πίστωση στον 
Κ.Α.Ε. 2461 του Ε.Φ. 140 του Προϋπολογισμού Εξόδων του 
Υπουργείου Οικονομικών, αποφασίζει: 

Καθορίζει το ύψος της ετήσιας οικονομικής χορηγίας του 
Δημοσίου στις Ιερές Μονές του Αγίου Όρους για το οικονο- 
νομικό έτος 1997, στο ποσό των πεντακοσίων εκατομμυρίων 
(500.000.000) δραχμών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η παρούσα πράξη να δημοσιευθεϊ στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

Ακριβές αντίγραφο 
Ο Γενικός Γραμματέας 
του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

-♦- 

ΑΠΟΦΑΣΕΙΣ ΟΛΟΜΕΛΕΙΑΣ ΤΗΣ ΒΟΥΛΗΣ 

( 6 ) 

Περί δημοσιεύσεως στην Εφημερίδα της Κυβερνήσεως απο- 

φάσεως της Ολομέλειας της Βουλής «περί μη εφαρμογής 

του Ν. 2470/97 στους υπαλλήλους της Βουλής μέχρι 

10.4.97. 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την κατά την ΡΓ' συνεδρίαση της 27ης Μαρτίου 1997 
ομόφωνη απόφαση της Ολομέλειας της Βουλής των Ελλή¬ 
νων. 

3. Το άρθρο 150 του Κανονισμού της Βουλής (Μέρος Β' - 
Προσωπικό). Παραγγέλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 
Η ΒΟΥΛΗ ΤΩΝ ΕΛΛΗΝΩΝ 

Έχοντας υπόψη: 

1. Τα άρθρα 65 παρ. 6 και 103 παρ. 6 του Συντάγματος. 

2. Τα άρθρα 11 παρ. 4 και 120 παρ. 6 και 7 του Κανονισμού 
της Βουλής (Μέρος Α' - Κοινοβουλευτικό) σε συνδυασμό 
προς το άρθρο 84 του Κανονισμού της Βουλής (Μέρος Β' - 
Προσωπικό). 

3. Την κατά τη συνεδρίαση Μθ' της 12.12.1995 απόφαση 
της Ολομέλειας της Βουλής για τη σύσταση της ειδικής Επι¬ 
τροπής προς κατάρτιση νέου Κωδικός Οργανισμού των υπη¬ 
ρεσιών της Βουλής (ΦΕΚ 259/Α/1995). 

4. Την υπ' αριθ. 6307/5268/15.12.95 απόφασή μας με την 
οποία συνεστήθη η ως άνω Επιτροπή. 

5. Το γεγονός ότι η Επιτροπή Κανονισμού επεξεργάζεται το 
σχέδιο της πρότασης του Προέδρου της Βουλής για το νέο 
Κανονισμό (Β' Μέρος) και επίκειται η συζήτηση και η κύρωσή 
του από τη Βουλή. 

6. Τις διατάξεις του Νόμου 2470/97 «Αναμόρφωση του μι¬ 
σθολογίου του προσωπικού της δημόσιας διοίκησης και άλλες 
συναφείς διατάξεις» (ΦΕΚ 40Α). 

7. Τις γραμμένες στον Προϋπολογισμό της Βουλής πιστώ¬ 
σεις έτους 1997, αποφασίζει: 

1. Ο Ν. 2470/97 δεν εφαρμόζεται από τότε που ίσχυσε για 
τους υπαλλήλους της Βουλής των Ελλήνων και τα αναφερό- 
μενα σε αυτούς θέματα του νόμου αυτού θα ρυθμιστούν ανα- 
δρομικώς από 1.1.1997 το αργότερο μέχρι 10.4.1997 με τον 
νέο Κώδικα Οργανώσεως των Υπηρεσιών της Βουλής. 

2. Οι πόσης φύσεως αποδοχές του παραπάνω προσωπικού 
εξακολουθούν να υπολογίζονται και να καταβάλλονται σύμ¬ 
φωνα με τις διατάξεις που ίσχυαν μέχρι 31.12.1996 και στο 
ύψος που είχαν διαμορφωθεί μέχρι της ημερομηνίας αυτής. 

3. Το ίδιο ισχύει για τις πρόσθετες παροχές που καταβάλ¬ 
λονται από τη Βουλή σύμφωνα με τον Κανονισμό της στους 
καθοιονδήποτε τρόπο απασχολουμένους στη Βουλή ή διατε¬ 
θειμένους για την εξυπηρέτηση της Βουλής. 

Η παρούσα να δημοσιευθεϊ στην Εφημερίδα της Κυβερνή¬ 
σεως. 

Αθήνα, 31 Μαρτίου 1996 
Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


Α ΠΟΦΑΣΕΙ Σ 

( 7 ) 

Συμπλήρωση των διατάξεων σχετικά με τη χρηματοδότηση 

βιοτεχνικών επιχειρήσεων από το «ειδικό κεφάλαιο» της 

απόφ. ΝΕ 197/11/78. 

(Συνεδρίαση 589/28.2.97, θέμα 5) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Την απόφ. ΝΕ 197/11 /78 «περί ειδικών μέτρων χρημα¬ 
τοδότησης της βιοτεχνίας», όπως ισχύει. 

β) Την ΠΔ/ΤΕ1990/11.10.91, όπως ισχύει, με την οποία καθο¬ 
ρίζονται α όροι και προϋποθέσεις χρηματοδότησης της βιοτεχνίας 
από το «ειδικό κεφάλαιο» της απόφ. ΝΕ 197/11/78. 

γ) Υπομνήματα ενδιαφερομένων, αποφάσισε τα ακό¬ 
λουθα: 

Συμπληρώνεται η ΠΔ/ΤΕ 1990/11.10.91, όπως ισχύει, ως 
εξής: 

Επιτρέπεται η χρηματοδότηση βιοτεχνικών επιχειρήσεων 
για την κάλυψη μέχρι ποσοστού 70% της δαπάνης αγοράς και 
μεταφορικών μέσων (καινούργιων ή μεταχειρισμένων), που 
θα εξυπηρετούν αποκλειστικά τη δραστηριότητα τους, σύμ¬ 
φωνα με τους όρους και τις προϋποθέσεις που καθορίζονται 
στο κεφ. Β της πιο πάνω Πράξης. 

Διευκρινίζεται ότι η έγκριση αυτή δεν συνεπάγεται και αντί¬ 
στοιχη επέκταση της επιδότησης του επιτοκίου, θέμα το 
οποίο εμπίπτει στην αρμοδιότητα των Υπουργείων Εθνικής 
Οικονομίας και Οικονομικών. 

Οι λοιπές διατάξεις της ΠΔ/ΤΕ 1990/11.10.91, όπως 
ισχύει, παραμένουν αμετάβλητες. 

Από την παρούσα απόφαση δεν προκαλείται δαπάνη σε βά¬ 
ρος του Κρατικού Προϋπολογισμού. 

Η παρούσα απόφαση να δημοσιευθεϊ στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 19 Μαρτίου 1997 
Ο Γραμματέας 
Π. ΚΥΡΙΑΚΟΠΟΥΛΟΣ 

-♦- 

ΑΝΑ ΚΟΙΝΩΣ ΕΙΣ 

( 8 ) 

Ανακοίνωση για τη θέση σε ισχύ της Συμφωνίας Ελλάδος - 
Η.Π.Α. για τη λειτουργία σταθμών αναμετάδοσης στην Ελ¬ 
λάδα (Ουάσιγκτων, 20.5.1996). 

Το Υπουργείο Εξωτερικών ανακοινώνει ότι η Συμφωνία με¬ 
ταξύ των Κυβερνήσεων της Ελληνικής Δημοκρατίας και των 
Ηνωμένων Πολιτειών της Αμερικής για τη λειτουργία σταθμών 
αναμετάδοσης στην Ελλάδα, η οποία υπογράφηκε στην Ουά- 
σιγκτων την 20η Μαΐου 1996 και κυρώθηκε με τον υπ’ αριθ. 
2464/1997 Νόμο, που δημοσιεύθηκε στο υπ’ αριθ. 27 Φύλλο 
της Εφημερίδος της Κυβερνήσεως τεύχος Α' της 26ης Φε¬ 
βρουάριου 1997 τέθηκε σε ισχύ, σύμφωνα με τη διάταξη του 
άρθρου IX παραγρ. Α (1) αυτής, την 17η Μαρτίου 1997. 
Αθήνα, 20 Μαρτίου 1997 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος Β' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




